Domus Habsburgensis
Domus Habsburgensis est nobilis familia regnatrix, cuius nomen ex burgo Helvetiae in hodierno Habsburgo (Germanice Habsburg) vocato ortum est. Austria, Imperium Austro-Hungaricum, et multi Imperii Romani Sacri imperatores ad domum Habsburgensem pertinuerunt. Originis familiae in Actis Murensibus enarratur. Saepe etiam locutio Domus Austriaca adhibita est, sive terras a domo Habsburgensi rectas sive ipsam gentem significans. Quoniam haec domus regnatrix potens facta est, etiam propter nuptias cum aliis Europae domibus regnatricibus, est sententia in elegiacis: Bella gerant alii, tu felix Austria nube. Nam quae Mars aliis, dat tibi diva Venus.